
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO KĖDAINIŲ RAJONO SAVIVALDYBĖS ADMINISTRACIJAI 

2022 m. balandžio 29 d. Nr. TS-142 
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsniu ir atsižvelgdama į Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Kėdainių rajono savivaldybės tarybos 2019 m. spalio 25 d. sprendimu Nr. TS-237 „Dėl Kėdainių rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 10.1 punktą, Kėdainių rajono savivaldybės taryba         n u s p r e n d ž i a:
1. Perduoti Kėdainių rajono savivaldybės administracijai patikėjimo teise valdyti, naudoti bei disponuoti juo Kėdainių rajono savivaldybei nuosavybės teise priklausantį ir šiuo metu Kėdainių r. Krakių Mikalojaus Katkaus gimnazijos patikėjimo teise valdomą turtą, esantį Kėdainių r. sav., Krakių sen., Pašušvio k., Šušvės g. 1:
1.1. 112,29 kv. m bendro ploto mokyklos pastatą, plane pažymėtą 1C1p, unikalus            numeris 5396-3005-0010;
1.2. 36,00 kv. m užstatyto ploto ūkinį pastatą, plane pažymėtą 2I1p, unikalus                   numeris 5396-3005-0024;
1.3. kiemo statinius (kiemo aikštelę, šulinį), unikalus numeris 5396-3005-0030.
2. Įgalioti Kėdainių rajono savivaldybės administracijos direktorių pasirašyti 1 punkte nurodyto turto perdavimo–priėmimo aktą.
Šis  sprendimas per vieną mėnesį nuo sprendimo  paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

